Կրթական կարեւոր այս նախաձեռնութեան նիւթական բաժինը տրամադրուեցաւ շրջանաւարտներու բնակած վայրի ՀՕՄի մասնաճիւղերու կողմէ, իսկ ՀՕՄի Շրջանային Վարչութիւնը յատուկ գնահատագրեր յանձնեց անոնց։ ՀՕՄի համար, այս նախաձեռնութիւնը կարեւոր աւանդութիւն մըն է, որ նպատակ ունի քաջալերելու հայ շրջանաւարտը շարունակելու իր ուսումը։ Նաեւ համախմբելու զանոնք, իրենց ծնողներուն, տնօրէններուն, խորհրդատուներուն եւ ՀՕՄի անդամներուն հետ, ծանօթացնելու անոնց Հայ Օգնութեան Միութեան առաքելութիւնն ու մարդասիրական նպատակները, քաջալերելով զանոնք օգտակար հանդիսանալու իրենց ազգին ու հայրենիքին։